Rubén Darío Salazar Gómez

**Rubén Darío Salazar Gómez** (født 1942) er en colombiansk katolsk prelat og emeritert erkebiskop av Bogotá og tidligere primas i den romersk-katolske kirken i Colombia. Han var president for Det latinamerikanske episkopale råd CELAM fra 2015 til 2019.

## Liv og virke
### Prest
Gómez studerte filosofi og katolsk teologi ved seminaret i Ibagué. Han fullførte en lisensiatgrad i dogmatisk teologi ved Det pavelige universitet Gregoriana i Roma og en lisensiatgrad i bibeleksegese ved Det pavelige bibelinstitutt. Salazar Gómez ble presteviet for erkebispedømmet Ibagué den 20. mai 1967.

I 1967 ble Gómez spiritual og professor ved *Colegio Tolimense* i Ibagué og i 1968 ble han også kapellan i sognet *Nuestra Señora del Perpetuo Socorro* i Ibagué. Fra 1987 til 1990 var han direktør for det nasjonale sekretariat for sosial pastoral omsorg ved Den colombianske bispekonferansen. I 1990 ble Gómez sogneprest i menigheten *Nuestra Señora de Chiquinquirá* i Ibagué og biskopelig vikar for sjelesorg.

### Biskop av Cúcuta
Den 11. februar 1992 utnevnte pave Johannes Paul II ham til biskop av Cúcuta. Han ble ordinert til biskop den 25. mars samme år av den apostoliske nuntius til Colombia, erkebiskop Paolo Romeo; Medkonsekratorer var erkebiskopen av Ibagué, José Joaquín Flórez Hernández, og erkebiskopen av Cali, Pedro Rubiano Sáenz.

### Erkebiskop av Barranquilla
Den 18. mars 1999 utnevnte pave Johannes Paul II ham til erkebiskop av Barranquilla.

### Erkebiskop av Bogotà
Pave Benedikt XVI utnevnte ham til erkebiskop av Bogotá og dermed katolsk primas av Colombia den 8. juli 2010. Innvielsen fant sted den 13. august samme år.

### Kardinal
I konsistorium den 24. november 2012 mottok pave Benedikt XVI ham som kardinalprest med titulærkirken *San Gerardo Maiella* i kardinalkollegiet. Etter Benedikt XVIs avgang deltok han i konklaven i 2013 som valgte pave Frans.

Fra 2008 til 2014 var Gómez også president for den colombianske bispekonferanse. Biskopene i Latin-Amerika og Karibia valgte ham til president for det latinamerikanske bisperåd CELAM for perioden 2015 til 2019 under sitt møte i Santo Domingo den 13. mai 2015.

Den 25. april 2020 innvilget pave Frans hans aldersbetingede avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (16235–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1958
* Erkebiskop Paolo Romeo (1938–) *1984
* Kardinal *Rubén Darío Salazar Gómez* (1942–) *1992

## Referanser